ai4bharat/Pralekha huggingface dataset:
ग्राहक व्यवहार, अन्न आणि सार्वजनिक पुरवठा मंत्रालय
अन्न आणि सार्वजनिक वितरण विभाग 1 ऑक्टोबर रोजी स्वच्छता ही सेवा अभियान संबंधी 811 कार्यक्रमांमध्ये होणार सहभागी
अन्न आणि सार्वजनिक वितरण विभागाने स्वच्छता ही सेवा अभियानाचा एक भाग म्हणून 1 ऑक्टोबर रोजी आयोजित करण्यात येणाऱ्या "एक तारीख एक घंटा एक साथ" या मोहिमेत सक्रीयपणे सहभागी होण्यासाठी योजना आखली आहे.अन्न आणि सार्वजनिक वितरण विभागाने त्याची संलग्न कार्यालये आणि सार्वजनिक उपक्रमांसह देशभरातल्या एकूण 811 कार्यक्रमांची निवड केली असून त्यात ते सहभागी होणार आहेत.
सचिव संजीव चोप्रा यांच्या नेतृत्वाखाली अन्न आणि सार्वजनिक वितरण विभाग मेहरचंद मार्केट, लोधी कॉलनी, नवी दिल्ली आणि अज्ञात सैनिक परिसर , लोधी कॉलनी, नवी दिल्ली येथे स्वच्छता मोहीम हाती घेणार आहे. या भव्य कार्यक्रमात मेहेरचंद मार्केट असोसिएशनचे सदस्यही सहभागी होणार आहेत.
त्याचप्रमाणे, भारतीय अन्न महामंडळ आणि केंद्रीय वखार निगमच्या मुख्यालयातील अधिकारी आणि कर्मचारी बंगाली मार्केट आणि निवासी भागात तसेच मयूर विहार, फेज-1, पॉकेट-2, नवी दिल्ली मधील जवळपासच्या शाळांमध्ये स्वच्छता मोहीम राबवणार आहेत.
विभागाच्या अंतर्गत वखार विकास प्राधिकरणाने 1 ऑक्टोबर 2023 रोजी उद्यान क्षेत्रासह हौज खास मार्केटची निवड केली आहे, तर राष्ट्रीय साखर संस्थेने या मोहिमेसाठी कानपूर येथील सिव्हिल लाइन्स स्थित परमत घाटाची निवड केली आहे.
विभाग आणि त्याचे सार्वजनिक उपक्रम/संस्था या भव्य कार्यक्रमात निवासी कल्याण संस्थांचे सदस्य, स्थानिक बाजार संघटना, मंदिरे/घाटांचे पदाधिकारी इत्यादींना सहभागी करून घेतील.स्वच्छता मोहिमेसाठी सुमारे 811 ठिकाणे निश्चित करण्यात आली आहेत. या स्वच्छता मोहिमेत एकूण 13000 हून अधिक अधिकारी आणि कर्मचारी ,सार्वजनिक उपक्रम आणि संस्था सहभागी होण्याची अपेक्षा आहे.
या मोहिमेतील सर्व उपक्रम सुरळीतपणे पार पडावेत आणि कार्यक्रम यशस्वी व्हावा यासाठी विभागाने संपूर्ण मोहिमेची तयारी आणि 1 ऑक्टोबर 2023 रोजी संपूर्ण देशभरात होणार्या उपक्रमांच्या देखरेखीसाठी सहसचिव स्तरावरील नोडल अधिकाऱ्याची नियुक्ती केली आहे.
आरोग्य आणि कुटुंब कल्याण मंत्रालय
कोविड -19 बाबत अद्ययावत माहिती
देशव्यापी कोविड लसीकरण मोहिमेत आतापर्यंत 191 कोटी 15 लाख लस मात्रा देण्यात आल्या
भारतातील उपचाराधीन रुग्णांची सध्याची संख्या 18,096
उपचाराधीन रुग्णांचे सध्याचे प्रमाण 0.04%
रुग्ण बरे होण्याचा सध्याचा दर 98.74%
गेल्या 24 तासात 3,355 रुग्ण बरे झाले, त्यामुळे बरे झालेल्या रुग्णांची संख्या वाढून 4,25,76,815 वर
गेल्या 24 तासात 2,858 नव्या रुग्णांची नोंद
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 84 कोटी 34 लाख चाचण्या करण्यात आल्या; गेल्या 24 तासात 4,86,963 चाचण्या करण्यात आल्या
पर्यावरण, वन एवं जलवायु परिवर्तन मंत्रालय
नवीकरणीय ऊर्जा विस्तारासाठी जागतिक अनिवार्य लक्ष्ये आणि जागतिक उत्सर्जनात मोठ्या प्रमाणात कपात करण्याची गरज यावर पीटर्सबर्ग हवामान संवादात व्यापक सहमती झाल्याची भूपेंद्र यादव यांनी दिली माहिती
कॉप 28 मधील संयुक्त निर्णयांसाठी पाया घालण्याच्या दिशेने काम करणाऱ्या प्रतिनिधींसोबत बर्लिन येथे पीटर्सबर्ग हवामान संवाद झाल्याची माहिती केंद्रीय पर्यावरण मंत्री भूपेंद्र यादव यांनी दिली आहे. नवीकरणीय ऊर्जा विस्तारासाठी जागतिक अनिवार्य लक्ष्ये आणि जागतिक उत्सर्जनात मोठ्या प्रमाणात कपात करण्याची गरज यावर व्यापक सहमती झाल्याची माहिती त्यांनी ट्विट संदेशांद्वारे दिली आहे.
भारताने चर्चेत आपली बाजू ठामपणे मांडल्याचे यादव यांनी सांगितले. पंतप्रधान नरेंद्र मोदी यांनी अधोरेखित केल्याप्रमाणे, कोणीही वंचित राहता कामा नये, या तत्त्वानुसार न्याय्य, परवडणाऱ्या आणि सर्वसमावेशक ऊर्जा परिवर्तनासाठी पाठबळाची आवश्यकता ओळखण्याचा पुनरुच्चार यावेळी करण्यात आल्याचे,ते म्हणाले.
स्वच्छ ऊर्जेचा अवलंब करताना, विद्यमान ऊर्जा प्रणालीवर अवलंबून असलेली स्थानिकांची उपजीविका आणि स्थानिक अर्थव्यवस्था यांचे संरक्षण करण्यासाठी, अर्थव्यवस्थेत विविधता आणणे आणि उपजीविकेच्या नवीन संधी निर्माण करण्यावर भर देणे आवश्यक आहे, असे यादव यांनी सांगितले.
गरीबी निर्मूलनासह विकसनशील देशांच्या विकासाच्या प्राधान्यक्रमांवर हवामान बदलाचे परिणाम, कृती आणि प्रतिसाद कसा प्रभाव पाडतात यावर ग्लोबल स्टॉकटेक  निष्पत्तीमध्ये लक्ष केंद्रित केले पाहिजे, याकडे यादव यांनी लक्ष वेधले.
ग्लोबल स्टॉकटेक निष्पत्तीमध्ये शाश्वत जीवनशैली तसेच शाश्वत उपभोग याविषयी संदेश देण्यासाठी राष्ट्रीय निर्धारित योगदान आणि वर्धित आंतरराष्ट्रीय सहकार्याची पुढील फेरीची माहिती दिली पाहिजे, असे यादव यांनी सांगितले.
सांस्कृतिक मंत्रालय
भारताच्या जी-20 अध्यक्षपदाअंतर्गत स्थापन सांस्कृतिक कार्यगटाने ‘लमाणी कलावस्तूंच्या सर्वात मोठ्या प्रदर्शनाच्या आयोजनातून गिनीज बुक मध्ये नोंदवला विक्रम
केंद्रीय मंत्री प्रल्हाद जोशी यांच्या हस्ते हम्पी इथे येडूरु बसवण्णा संकुलात प्रदर्शनाचे उद्घाटन
नवी दिल्ली, 10 जुलै 2023
जी-20 च्या सांस्कृतिक कार्यगटाच्या हम्पी इथे सुरू झालेल्या तिसऱ्या बैठकीचा भाग म्हणून, ‘संस्कृती जोडते सर्वांना’ ह्या मोहिमेअंतर्गत, आज केंद्रीय सांस्कृतिक मंत्रालयाने,‘लमाणी वस्तूंचे सर्वात मोठे प्रदर्शन’ आयोजित करुन, गिनीज बुक मध्ये आपले नाव नोंदवले आहे.
या लमाणी कशिदाकरीच्या ह्या खास प्रदर्शनाचे उद्घाटन आज केंद्रीय संसदीय कार्य आणि कोळसा तसेच खाणकाम मंत्री प्रल्हाद जोशी यांच्या हस्ते येडूरु बसवण्णा संकुलात झाले.
प्रदर्शनाची संकल्पना ‘संस्कृती जोडते सर्वांना’ अशी आहे. या प्रदर्शनाचे शीर्षक ‘थ्रेड्स ऑफ युनिटी’ म्हणजे 'एकतेचे धागे' असे आहे . लमाणी भरतकामाच्या सौंदर्याच्या विविध छटा या प्रदर्शनात बघायला मिळणार आहेत.
संदूर कुशल कला केंद्रा  शी संबंधित 450 हून अधिक लमाणी महिला कारागीर आणि सांस्कृतिक क्षेत्रातील अभ्यासकांनी एकत्र येऊन 1755 पॅचवर्क असलेली GI-मिळालेली संदूर लमाणी भरतकाम करुन या वस्तू तयार केल्या आहेत . गिनीज बुक जागतिक विक्रमाचा हा प्रयत्न ,पंतप्रधानांच्या मिशन ‘LiFe’  मोहिमेशी आणि सांस्कृतिक कार्यगटाच्या ‘Culture for LiFe’, म्हणजे आयुष्यासाठी संस्कृती या पर्यावरणाबाबत जागरूक जीवनशैली आणि शाश्वततेच्या दिशेने एक ठोस कृती म्हणून बघायला हवा.
यावेळी प्रल्हाद जोशी म्हणाले की, लमाणी पॅचवर्क कशिदाकाम, भारतातील अनेक पारंपारिक आणि शाश्वत कलांचे जिवंत उदाहरण आहे. तसेच, सांस्कृतिक कार्यगटाच्या ‘आयुष्यासाठी संस्कृती’ या तसेच, पंतप्रधानांच्या मिशन 'लाइफ'  शी हे प्रदर्शन सुसंगत आहे.
लमाणी गिनीज बुक ऑफ वर्ल्ड रेकॉर्ड ही सांस्कृतिक कार्यगटाच्या ‘संस्कृती सगळ्यांना जोडते’ ह्या मोहिमेचा भाग आहे. ही मोहीम, मानवतेची विविध रंगीबेरंगी आणि गतिमान सांस्कृतिक अभिव्यक्ति करणारी आहे, असे ते म्हणाले. ह्या लमाणी पॅचवर्क कशिदाकामात, एक मोठे वस्त्र तयार करण्यासाठी विविध तुकडे जोडले जातात. ही संकल्पना, संस्कृती सर्वांना जोडते’ ह्याच संकल्पनेशी अनुरूप असून, आपापली विविधता राखत सर्वांना एकत्रित आणणारी ही कला आहे.
लमाणी भरतकाम हे रंगीत धागे, मिरर वर्क आणि शिवणकामातून वैशिष्ट्यीकृत वस्त्र निर्मितीचा प्रकार आहे. कर्नाटकातील सांडूर, केरी तांडा, मरियम्मानहल्ली, कादिरामपूर, सीताराम तांडा, विजापूर आणि कमलापूर यासारख्या अनेक गावांमध्ये ही कशिदाकारी केली जाते. ही समृद्ध भरतकाम परंपरा, प्रामुख्याने लमाणी समाजातील हस्तकौशल्य येणाऱ्या महिलांनी जिवंत ठेवली आहे, त्यांच्या उपजीविकेचा आणि आर्थिक सक्षमीकरणाचा हा एक महत्वाचा स्त्रोत आहे.
S.Patil/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 102
संरक्षण मंत्रालय
कोविड परिस्थिती हाताळण्यासाठी स्थानिक प्रशासनाला पश्चिमी नौदल मुख्यालयाचा मदतीचा हात
नवी दिल्ली, 29 एप्रिल 2021
वाढत्या कोविड-19 संसर्गाच्या पार्श्वभूमीवर अनेक रुग्णालयांमधील सुविधा आणि ऑक्सिजन बेड्सची कमतरता भरून काढण्यासाठी नौदलाच्या पश्चिम मुख्यालयाच्या अखत्यारीतील तीन रुग्णालये सुसज्ज आहेत. गोव्यातील INHS जीवंती, कारवारमधील INHS पतंजली, व मुंबई येथील INHS सांधणी या तीन रुग्णालयांमध्ये काही कोविड- ऑक्सिजन बेड्स स्थानिक नागरी प्रशासनाला उपलब्ध करून देण्यात आले आहेत.
परिस्थितीमुळे अस्थायी कामगारांना त्यांच्या मूळच्या गावी परतण्यास भाग पडू नये म्हणून मुंबईत नौदल परिसरात काही मुलभूत सुविधा उपलब्ध करून देण्यात आल्या आहेत. नौदल प्रशासन सातत्याने नागरी प्रशासनाच्या संपर्कात असून कोविड संसर्गाला आळा घालण्यासाठी हवी असणारी कोणतीही मदत तातडीने उपलब्ध करून दिली जात आहे.
कारवारमधील नौदल अधिकाऱ्यांनीसुद्धा जवळपास 1500 अस्थायी कामगारांना धान्य, औषधांसहीत अनेक जीवनावश्यक वस्तुंचे वाटप केले. गेल्यावर्षी INHS पंतजली हे स्थानिक कोविड रुग्णांना उपचार देणारे पहिले लष्करी रुग्णालय होते. आताही हे रुग्णालय तत्परतेने कोविड रुग्णांना उपचार पुरवेल.
गोवा नौदल चमूने कोविड-19 च्या पहिल्या लाटेत सामुदायिक स्वयंपाकघरे उपलब्ध करून दिली होती, आताही गरज भासल्यास तश्या प्रकारची सुविधा उपलब्ध करून दिली जाईल. विशेष उल्लेखनीय बाब म्हणजे गोवा नौदल मुख्यालय परिसरातील INHS जीवंती या रुग्णालयात काही ऑक्सिजन बेड्स सामान्य रुग्णांसाठी उपलब्ध आहेत आणि नागरी प्रशासनाकडून आलेल्या मागणीनुसार सरकारी रुग्णालयांनाही प्राणवायू पुरवठा केला जाईल.
गुजराथ नौदल विभागाने गरजूंसाठी सामुदायीक स्वयंपाकघरे, कोविड संसर्ग पसरलेल्या भागात जीवनावश्यक वैद्यकीय उपकरणे वा मालाच्या वाहतूकीसाठी सहकार्य तसेच गरज भासल्यास इतर तांत्रिक मदत देऊ केली आहे.
सध्या सर्व नौदल रुग्णालयात आरोग्य आणि कुटुंबकल्याण मंत्रालयाच्या निर्देशांनुसार सेवेतील कर्मचारीवर्ग, त्यांच्यावर अवलंबित व्यक्ती तसेच संरक्षण खात्यातील नागरी सेवा कर्मचारी व त्यांच्यावरील अवलंबित व्यक्ती यांचे लसीकरण सुरू आहे. 1 मे 2021 पासून 18 वर्षे व त्यावरील वयाच्या व्यक्तींसाठी लसीकरण सुरू होणार आहे, त्या पार्श्वभूमीवर येथे सर्वसामान्य व्यक्तींना लसीकरण सुविधा उपलब्ध करुन देता येण्याची शक्यता पडताळून पाहिली जात आहे.
मुंबई येथील INHS अश्विनी मध्ये गरज भासल्यास त्वरीत सेवेत रुजू होऊ शकतील अशी वैद्यकीय व सामान्य कर्मचारी पथके तयार ठेवण्यात आली आहेत. लष्करी वैद्यकीय सेवा महासंचालकांच्या आदेशावरून देशभरात विविध ठिकाणी कोविड-19 च्या पार्श्वभूमीवर उभारण्यात आलेल्या रुग्णालयातून त्यांना विविध स्वरूपाच्या व परिचारीकीय सेवा देण्यासाठी प्रशिक्षित करण्यात आले आहे.
कोविड परिस्थितीत नागरी प्रशासनाला योग्य ती मदत देण्याबरोबरच तैनात नौदल पथके त्यांच्या संरक्षण आणि सागरी किनारपट्टीचे स्थैर्य राखण्याचे काम तेवढ्याच जबाबदारीने पार पाडत आहे. नुकतेच पश्चिमी नौदल केंद्र पथकांनी फ्रान्स नौदलाबरोबर वरूण-21 या कवायतीत भाग घेतला, मंगलोर येथे शोध आणि सुटका  कारवाई करत सागरी मार्गाने चाललेले बेकायदेशीर अंमली पदार्थ जप्त केले. अरबी समुद्रातील व्यापारी जहाजांच्या संरक्षणासंदर्भात पथकांची नियमित गस्त सुरू आहे.S.Tupe/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 246
कंपनी व्यवहार मंत्रालय
भारतीय दिवाळखोरी आणि नादारी मंडळाने भारतीय दिवाळखोरी आणि नादारी मंडळाच्या  अधिनियम, 2016 मध्ये केली दुरुस्ती
नवी दिल्ली, 7 ऑगस्ट 2020
भारतीय दिवाळखोरी आणि नादारी मंडळाने भारतीय दिवाळखोरी आणि नादारी मंडळ  विनियम,  अधिनियम ,2020 आज अधिसूचित केला.
दिवाळखोरी आणि नादारी संहिता, 2016  मध्ये कर्जदात्यांच्या समितीमध्ये गृहनिर्माण प्रकल्प वित्तीय कर्जदात्यांचे प्रतिनिधित्व करण्यासाठी निवड प्राधिकरणाद्वारे अधिकृत प्रतिनिधीची  नेमणूक करण्याचा विचार व्यक्त करण्यात आला आहे. यासाठी अंतरिम ठराव व्यावसायिकांना सार्वजनिक घोषणेत तीन दिवाळखोर व्यवसायिकांची निवड आणि कर्जदात्यांना त्यांचा अधिकृत प्रतिनिधी म्हणून त्यांच्यापैकी एकाची निवड करण्याची आवश्यकता असते. आजच्या अधिनियमात केलेल्या दुरुस्तीत अशी तरतूद केली गेली आहे की अंतरिम ठराव व्यावसायिकांनी निवडलेले तीन दिवाळखोर व्यावसायिक राज्य किंवा केंद्र शासित प्रदेशातील असले पाहिजेत, ज्यात कॉर्पोरेट कर्जदारांच्या नोंदीनुसार श्रेणीत सर्वात जास्त कर्जदाते आहेत. यामुळे अधिकृत प्रतिनिधी आणि प्रतिनिधित्व करतात त्या वर्गातील कर्जदाते यांच्यात समन्वय आणि संवाद सुलभ करेल.
या अधिनियमांनुसार अधिकृत प्रतिनिधी कर्जदात्यांकडून दोन टप्प्यावर मतदानाच्या सूचना मागवत.  बैठकीपूर्वी ; आणि  बैठकीचे इतिवृत्त सर्वाना दिल्यानंतर . आज अधिनियमात केलेल्या दुरुस्तीत असे म्हटले आहे की अधिकृत प्रतिनिधी बैठकीचे इतिवृत्त वाटल्यानंतरच मतदानाच्या सूचना मागवतील आणि त्यानुसार मतदान करतील. प्रतिनिधी बैठकीचा कार्यक्रम सर्वाना देईल आणि बैठकीपूर्वी कर्जदात्यांची प्राथमिक मते जाणून घेईल, जेणेकरून त्यांना बैठकीत प्रभावीपणे सहभागी होता येईल.
अधिनियममध्ये अशी तरतूद आहे की कर्जदात्यांची समिती त्यातील सर्वोत्तम गोष्टी ओळखण्यासाठी मूल्यांकन मॅट्रिक्सनुसार सर्व अनुरुप ठराव योजनांचे मूल्यांकन करेल आणि त्याला मान्यता देऊ शकेल. आज अधिनियममध्ये करण्यात आलेल्या दुरुस्तीत तरतूद आहे की मूल्यांकन मॅट्रिक्सनुसार सर्व अनुरुप ठराव योजनांचे मूल्यांकन केल्यावर कर्जदात्यांची समिती सर्व अनुकुल ठराव योजनांवर एकाच वेळी मतदान करेल. सर्वात जास्त मते मिळविणाऱ्या परंतु मतदानाच्या सहासष्ट टक्क्यांपेक्षा कमी मते नसलेल्या ठरावाच्या योजनेला मंजुरी मिळाल्याचे मानले जाईल.
हे सुधारित अधिनियम आजपासून लागू होत आहे. हे अधिनियम, www.mca.gov.in आणि www.ibbi.gov.in. या संकेतस्थळांवर उपलब्ध आहेत.D.Wankhede/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 258
पंतप्रधान कार्यालय
पंतप्रधानांनी दिली वाराणसीला भेट
विजेवर परिवर्तीत झालेल्या पहिल्या रेल्वे इंजिनाला दाखवला हिरवा झेंडा
गुरू रविदास जन्मस्थान विकास प्रकल्पाची पायाभरणी
सरकार भ्रष्टाचाऱ्यांना शासन करत असून प्रामाणिक व्यक्तींचा आदर करत आहे-पंतप्रधान मोदी
(नवी दिल्ली, 19 फेब्रुवारी 2019
पंतप्रधान नरेंद्र मोदी यांनी आज उत्तर प्रदेशातल्या वाराणसीला भेट दिली. रविदास जयंतीनिमित्त त्यांनी गुरू रविदास जन्मस्थान विकास प्रकल्पाची पायाभरणी केली.
वाराणसीतल्या डिझेल लोकोमोटिव वर्क्स येथे डिझेलहून विजेवर परिवर्तीत झालेल्या पहिल्या रेल्वे इंजिनाला पंतप्रधानांनी हिरवा झेंडा दाखवला. डिझेलवर चालणारी सर्व इंजिने त्यांच्या मधल्या काळात विजेवर परिवर्तीत करण्याचे भारतीय रेल्वेने ठरवले आहे. संकर्षण ऊर्जेच्या खर्चात बचत करणे आणि कार्बन उत्सर्जनात कपात करणे, यादृष्टीने हा प्रकल्प एक पाऊल पुढे आहे. भारतीय रेल्वेचे 100 टक्के विद्युतीकरण अभियानांतर्गत, डिझेल लोकोमोटिव्ह वर्क्स वाराणसीने डिझेल लोकोमोटिव्ह नवीन प्रोटोटाईप इलेक्ट्रीक लोकोमोटिव्हमध्ये परावर्तीत केले आहे. या लोकोमोटिव्हच्या पहाणीनंतर पंतप्रधानांनी हिरवा झेंडा दाखविला. 10 हजार अश्वशक्तींची दोन इंजिने डिझेल लोकोमोटीव वर्क्सने केवळ 69 दिवसात परिवर्तीत केली आहेत. हे संपूर्ण काम ‘मेक इन इंडिया’ उपक्रमांतर्गत करण्यात आले असून भारतीय संशोधन आणि विकासातून हे करण्यात आले आहे.
रविदास जयंतीनिमित्त पंतप्रधानांनी श्री गुरू रविदास पुतळ्याला आदरांजली वाहिली. त्यानंतर गुरू रविदास जन्मस्थान मंदिरात, गुरू रविदास जन्मस्थान विकास प्रकल्पाची पायाभरणी पंतप्रधानांनी केली.
वंचितांना सहाय्य करण्यासाठीच्या सरकारी उपक्रमांबाबत सांगताना पंतप्रधान म्हणाले, ‘गरिबांसाठी आम्ही कोट्याची तरतूद केली. त्यामुळे वंचित घटकातल्या व्यक्तीही सन्मानजनक आयुष्य जगू शकतील. हे सरकार भ्रष्टाचाऱ्यांना शासन करत असून प्रामाणिक व्यक्तींचा आदर करत आहे.’
समाजात जाती-आधारित भेदभाव असेल, तर समाजात एकी नांदू शकत नाही आणि लोक एकमेकांशी जोडले जाऊ शकत नाहीत, असे पंतप्रधानांनी सांगितले. संत रविदासांची शिकवण प्रेरणादायी असून त्यांनी दाखवलेला मार्ग अनुसरण्याचे आवाहन पंतप्रधानांनी केले. प्रकल्पाचा भाग म्हणून पुतळ्याभोवती बगीचा बांधला जाईल आणि यात्रेकरूंना सर्व सुविधा एकाच ठिकाणी पुरवल्या जातील, असे पंतप्रधानांनी सांगितले.
B.Gokhale/S.Kakade/P.Kor
पंतप्रधान कार्यालय
पंतप्रधान 31 जानेवारी रोजी राष्ट्रीय महिला आयोग 30 व्या स्थापना दिनानिमित्त होणाऱ्या कार्यक्रमाला करणार संबोधित
पंतप्रधान श्री नरेंद्र मोदी 31 जानेवारी 2022 रोजी, राष्ट्रीय महिला आयोगाच्या  30 व्या स्थापना दिनानिमित्त दुपारी 4:30 होणाऱ्या कार्यक्रमाला व्हिडिओ कॉन्फरन्सिंगद्वारे संबोधित करणार आहेत. या कार्यक्रमाची संकल्पना ‘शी द चेंज मेकर’ अशी आहे, विविध क्षेत्रातील महिलांच्या कर्तृत्वाचा महोत्सव साजरा करणे हा या कार्यक्रमाचा उद्देश आहे.
या कार्यक्रमात विविध राज्यांतील राज्य महिला आयोग, राज्य सरकारांमधील महिला आणि बाल विकास विभाग, विविध विद्यापीठ आणि महाविद्यालयीन शिक्षक आणि विद्यार्थी, स्वयंसेवी संस्था, महिला उद्योजक आणि व्यावसायिक संघटना सहभागी होणार आहेत. केंद्रीय महिला व बालविकास मंत्रीही यावेळी उपस्थित राहणार आहेत.
रेल्वे मंत्रालय
मुंबईतल्या पहिल्या महिला विशेष उपनगरी रेल्वेला 26 वर्ष पूर्ण
5 मे 1992 जगातली पहिली महिला विशेष ट्रेन चर्चगेट ते बोरिवली दरम्यान धावली
(नवी दिल्ली, 4 मे 2018
5 मे हा दिवस भारतीय रेल्वेच्या महिला प्रवाशांसाठी विशेष आनंदाचा दिवस आहे. या दिवशी जगातली पहिली महिला विशेष उपनगरी गाडी चर्चगेट ते बोरिवली या स्थानकादरम्यान 5 मे 1992 रोजी धावली. उद्या या घटनेला 26 वर्ष पूर्ण होणार असून हा दिवस रेल्वेच्या इतिहासात मैलाचा दगड म्हणून साजरा केला जातो. 1993 साली याच रेल्वेगाडीचा प्रवास विरारपर्यंत वाढविण्यात आला.
नियमित लोकल गाड्यांमध्ये सकाळी आणि संध्याकाळच्या गर्दीच्यावेळी प्रवेश करणे महिला प्रवाशांसाठी अत्यंत कठीण झाले आहे. त्यामुळे ही महिला विशेष गाडी नोकरदार महिलांसाठी एक वरदान ठरली आहे. गेल्या 26 वर्षांपासून उपनगरी मार्गांवर यशस्वीपणे या गाड्या धावत आहेत.
महिला प्रवाशांच्या सुरक्षिततेसाठी भारतीय रेल्वेने अनेक पावलं उचलली आहेत. अनेक रेल्वे डब्यांमध्ये सीसीटीव्ही आणि टॉकबॅक सुविधा लावण्यात आली आहे. टॉकबॅक व्यवस्थेमध्ये महिला अडचणीच्या प्रसंगी थेट गार्डशी संवाद साधू शकतात शिवाय इमरजन्सी बटन दाबू शकतात.
B.Gokhale/R.Aghor/P.Kor
गृह मंत्रालय
उत्कृष्ट तपास कार्य केल्याबद्दल गृहमंत्रालयाकडून पोलिसांचा विशेष पदकाने गौरव
नवी दिल्ली, 13 ऑगस्ट 2019
उत्कृष्ट तपास कार्य करणाऱ्या देशभरातल्या 96 पोलीस कर्मचारी-अधिकाऱ्यांचा केंद्रीय गृह मंत्रालयातर्फे पदक देऊन गौरव करण्यात आला. पोलिसांमध्ये तपास कार्याबद्दल उच्च व्यावसायिक दृष्टीकोन निर्माण व्हावा तसेच उत्तम तपास कार्य करणाऱ्या पोलिसांच्या कार्याची दखल घेतली जावी, या हेतूने 2018 साली केंद्र सरकारने हे पुरस्कार सुरू केले.
यावर्षी गौरवण्यात आलेल्या पोलिसांमध्ये 15 सीबीआयचे अधिकारी तर 11 महाराष्ट्र पोलिसांचे अधिकारी आहेत. यात 13 महिला पोलीस अधिकाऱ्यांचाही समावेश आहे.
S.Tupe/R.Aghor/P.Kor
(Visitor Counter : 82
उपराष्ट्रपती कार्यालय
कोविडमुळे निर्माण झालेल्या आव्हानांमधून संधी निर्माण करण्याचे उपराष्ट्रपतींचे युवकांना आवाहन
विजयवाड्याच्या स्वर्ण भारत न्यासाच्या प्रशिक्षणार्थींना उपराष्ट्रपतींकडून प्रमाणपत्रांचे वितरण
उपराष्ट्रपती एम. वेंकैया नायडू यांनी आज कोविडमुळे निर्माण झालेल्या आव्हानांमधून संधी निर्माण करण्याचे युवकांना आवाहन केले. या महामारीच्या काळामध्ये तयार झालेल्या गरजा आणि आवश्यकता ओळखून त्याचा लाभ उठवावा, असे नायडू यावेळी म्हणाले.
विजयवाड्याच्या स्वर्ण भारत न्यासाच्यावतीने आयोजित करण्यात आलेल्या एका कार्यक्रमात त्यांनी प्रशिक्षणार्थींना प्रमाणपत्रांचे वितरण केले.संस्थेच्या वतीने कौशल्य विकास प्रशिक्षणाचे आयोजन करण्यात आले होते. कोविड महामारीचा अनेक क्षेत्रावर परिणाम झाला आहे, त्यामुळे रोजगाराच्या नवीन संधीही निर्माण झाल्या आहेत, त्याचा लाभ युवकांनी घेण्याचे आवाहन त्यांनी यावेळी केले.
स्वर्ण भारत न्यासाने युवक आणि महिलांना सक्षम बनविण्यासाठी आयोजित केलेल्या कौशल्य विकास कार्यक्रमाचे उपराष्ट्रपती यांनी यावेळी कौतुक केले. त्याच बरोबर टाळेबंदीच्या काळात गरजू लोकांना न्यासाच्यावतीने करण्यात आलेल्या मदतीची प्रशंसा केली. या कार्यक्रमाला प्रशिक्षणार्थी आणि स्वर्ण भारत न्यासाचे कर्मचारी उपस्थित होते.
M.Chopade/S.Bedekar/P.Kor
पंतप्रधान कार्यालय
पंतप्रधान, 4 ऑगस्ट रोजी धरमपूर इथल्या श्रीमद राजचंद्र मिशनच्या विविध प्रकल्पांचे उद्घाटन आणि पायाभरणी करणार
पंतप्रधान, वलसाड जिल्ह्यातील धरमपूर इथे श्रीमद राजचंद्र रुग्णालयाचे करणार उद्घाटन
श्रीमद राजचंद्र सेंटर ऑफ एक्सलन्स फॉर वुमन आणि श्रीमद राजचंद्र पशु रुग्णालयाची पायाभरणीही पंतप्रधान करणार
नवी दिल्ली, 3 ऑगस्ट 2022
पंतप्रधान नरेंद्र मोदी 4 ऑगस्ट रोजी दुपारी 4:30 वाजता गुजरातमधील वलसाड जिल्ह्यातील धरमपूर येथील श्रीमद राजचंद्र मिशनच्या विविध प्रकल्पांचे दूरदृश्य प्रणालीच्या माध्यमातून उद्घाटन आणि पायाभरणी करतील.
पंतप्रधान, वलसाडमधील धरमपूर येथे श्रीमद राजचंद्र रुग्णालयाचे उद्घाटन करणार आहेत. संपूर्ण प्रकल्पाची किंमत सुमारे 200 कोटी रुपये आहे. अत्याधुनिक वैद्यकीय पायाभूत सुविधांनी युक्त असे हे 250 खाटांचे मल्टीस्पेशालिटी रुग्णालय आहे. विशेषत: दक्षिण गुजरात भागातील लोकांना हे जागतिक दर्जाच्या वैद्यकीय सुविधा प्रदान करेल.
पंतप्रधान, श्रीमद राजचंद्र पशु रुग्णालयाचीही पायाभरणी करतील. सुमारे 150 खाटांचे हे रुग्णालय सुमारे 70 कोटी रुपये खर्चून बांधण्यात येणार आहे. हे उच्च श्रेणीच्या सुविधांनी सुसज्ज असेल आणि पशुवैद्यक तसेच समर्पित सहायक कर्मचारीवृंद इथे तैनात असेल. रूग्णालय, प्राण्यांची काळजी आणि संगोपनासाठी पारंपारिक औषधांबरोबरच सर्वांगीण वैद्यकीय सेवा प्रदान करेल.
पंतप्रधान यावेळी श्रीमद राजचंद्र सेंटर ऑफ एक्सलन्स फॉर वुमनची पायाभरणी करतील. याच्या उभारणीसाठी अंदाजे 40 कोटी रुपये खर्च अपेक्षित आहे. यात मनोरंजनासाठी सुविधा, स्वयं-विकास सत्रांसाठी वर्गखोल्या, विश्रांती कक्ष असतील. हे 700 हून अधिक आदिवासी महिलांना रोजगार देईल तसेच इतर हजारो लोकांना उपजीविकेचे साधन देईल.S.Kane/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
सर्वोच्च न्यायालयाच्या आदेशाचे पालन करत, कोविड-19 सानुग्रह भरपाईसाठी दाखल केलेल्या दाव्यांच्या स्वैर छाननीसाठी, केंद्रीय पथके महाराष्ट्र, गुजरात, आंध्र प्रदेश आणि केरळमध्ये रवाना
आपत्ती व्यवस्थापन कायदा 2005 च्या कलम 52 अन्वये, सानुग्रह भरपाई मिळविण्यासाठी खोटा दावा करणे आणि/किंवा खोटे प्रमाणपत्र सादर करणे दंडनीय
नवी दिल्ली, 8 एप्रिल 2022
राज्यांमधील कोविड-19 सानुग्रह भरपाईसाठी दाखल केलेल्या 5% दाव्यांच्या स्वैर छाननीसाठी.केंद्र सरकारने महाराष्ट्र, केरळ, गुजरात आणि आंध्र प्रदेशात केंद्रीय पथके पाठवली आहेत.
2021 ची रिट याचिका  क्र. 539 मधील 2021 च्या संकीर्ण अर्ज क्रमांक 1805 वर 24 मार्च 2022 रोजी सर्वोच्च न्यायालयाने दिलेल्या आदेशाच्या अनुषंगाने ही पथके पाठवण्यात आली आहेत.
महाराष्ट्रात पाठवलेल्या तीन सदस्यीय पथकाचे नेतृत्व राष्ट्रीय सहकारी विकास महामंडळाचे  प्रधान सल्लागार डॉ. सुनील गुप्ता करणार आहेत. सल्लागार डॉ. पी रवींद्रन, सल्लागार,आरोग्य आणि कुटुंब कल्याण महामंडळ, कालिकत हे केरळच्या पथकाचे नेतृत्व करतील. तर गुजरातमध्ये पाठवलेल्या पथकाचे नेतृत्व राष्ट्रीय सहकारी विकास महामंडळाचे  मुख्य सल्लागार डॉ. एस व्यंकटेश करणार आहेत.
नियुक्त करण्यात आलेली पथके सर्वोच्च न्यायालयाच्या निर्देशांनुसार आणि राष्ट्रीय आपत्ती व्यवस्थापन प्राधिकरणाच्या माध्यमातून जारी केलेल्या मार्गदर्शक तत्त्वांनुसार, दिल्या जाणाऱ्या सानुग्रह भरपाईच्या प्रत्यक्ष अंमलबजावणीचे परीक्षण करतील.सानुग्रह मदत मिळवण्यासाठी दाखल केलेल्या 5% दाव्यांच्या अर्जांची स्वैर छाननी ही पथके करतील.ही पथके संबंधित राज्यांमध्ये सानुग्रह भरपाई देण्यासाठी अवलंबलेल्या प्रक्रियेची देखील पडताळणी करतील , जिल्हा अधिकार्यांद्वारे दस्तऐवज/सत्यापनासह मंजूर किंवा नाकारण्यात आलेल्या प्रकरणांचा तपशील तपासातील.
|
|
S. No.
|
|
State
|
|
Member 1
|
|
Member 2
|
|
Member 3
|
|
1
|
|
Maharashtra
|
|
Dr. Sunil Gupta
Principal Consultant, NCDC
|
|
Dr. Anubhav Srivastava
Joint Director, NCDC
|
|
Sh. Manoj Kumar Verma, US, CGHS
|
|
2
|
|
Kerala
|
|
Dr. P Ravindran
Advisor, MoHFW, Calicut
|
|
Dr.Sanket Kulkarni
Joint Director, NCDC
|
|
Sh. Rajender Kumar
Under Secretary, RSBY Div.
|
|
3
|
|
Gujarat
|
|
Dr. S Venkatesh
Principal Advisor, NCDC
|
|
Dr.Simmi
Joint Director, NCDC
|
|
Sh. Raj Kumar, Hospital II/NE Div.
|
|
4
|
|
Andhra Pradesh
|
|
Dr. S K Singh
Director, NCDC
|
|
Dr. Himanshu Chauhan
Joint Director, NCDC
|
|
Sh. Prem Narain, US, WPG Div.
24 मार्च 2022 रोजी सर्वोच्च न्यायालयाने दिलेल्या आदेशानुसार, सानुग्रह भरपाईचा लाभ घेण्यासाठी खोटा दावा करणे आणि/किंवा खोटे प्रमाणपत्र सादर करणे यास जबाबदार असलेले, आपत्ती व्यवस्थापन कायदा, 2005 च्या कलम 52 अंतर्गत शिक्षेसाठी पात्र असतील.
24 मार्च 2022 रोजीच्या आदेशात सर्वोच्च न्यायालयाने दिलेल्या निर्देशानुसार,राज्य सरकारे या पथकांना दाव्याच्या अर्जांची छाननी करण्यात मदत करतील आणि पथकांनी उपस्थित/प्रक्रिया केलेल्या संबंधित दाव्यांचे सर्व आवश्यक तपशील सादर करतील, याची छाननी करून ही पथके अहवाल आरोग्य आणि कुटुंब कल्याण मंत्रालयाला सादर करतील. हा अहवाल सर्वोच्च न्यायालयासमोर सादर केला जाईल.
S.Kane/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 162
पंतप्रधान कार्यालय
महाराष्ट्रामधील रुग्णालयातील भीषण आगीत प्राण गमावलेल्या प्रत्येक मुलाच्या कुटुंबियांना पंतप्रधान राष्ट्रीय आपत्ती निवारण निधीतून दोन लाख रुपये, पंतप्रधानांद्वारे जाहीर
नवी दिल्ली, 11 जानेवारी 2021
महाराष्ट्रातील भंडारा इथल्या रुग्णालयातील भीषण आगीत प्राण गमावलेल्या प्रत्येक मुलाच्या कुटुंबियांना पंतप्रधान राष्ट्रीय आपत्ती निवारण निधीतून दोन लाख रुपये तसेच गंभीर जखमी झालेल्यांना प्रत्येकी पन्नास हजार रुपये सानुग्रह अनुदान द्यायला पंतप्रधान नरेंद्र मोदी यांनी मंजुरी दिली आहे.M.Chopade/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(